Diari Oficial de la Generalitat Valenciana


Sumari del DOGV 5430, del 17-01-2007 (2006/14969)

Notificació de la Resolució del recurs d'alçada, referència interna R-115/2006 a Prosoa, SL.
--------------------------------------------------------------------------------------------

### Dades del document

Número de DOGV
:   5430

Data del DOGV
:   17-01-2007

Secció del DOGV
:   V. ANUNCIS - C) ALTRES ASSUMPTES

Número del document
:   2006/14094


Data del document
:   06-07-2006

Organisme emissor
:   Conselleria de Territori i Habitatge

Tipus de document
:   Edicte

De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica a Prosoa, SL, carrer José Antón Agulló núm. 21 (03542 Elx) la Resolució del recurs d'alçada amb el número de referència interna R-115/2006.  
Resolució  
Examinat el recurs d'alçada formulat per Miguel López Navarro i María del Carmen Pérez Cartagena, contra resolució en el procediment sancionador DP-29/2004.  
Antecedents de fet  
Primer. La mercantil Prosoa, SL va presentar denúncia davant del Servei Territorial d'Habitatge i Projectes Urbans d'Alacant, comunicant la presumpta infracció administrativa al règim legal dels habitatges de protecció oficial per part del Miguel López Navarro i la senyora María del Carmen Pérez Cartagena, propietaris de l'habitatge siti a Elx, carrer Beniargeig número 46 pis, 2n (actualment carrer Vicente Andrés Estellés), per no destinar l'esmentat habitatge a domicili habitual i permanent i romandre desocupada.  
Segon. En el marc de les actuacions prèvies corresponents, i de conformitat amb el que disposa l'article 12 del Reial Decret 1.398/1993, de 4 d'agost, pel qual s'aprova el Reglament per a l'exercici de la potestat sancionadora, article 69.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i article 158 del Reial Decret 2114/1968, de 24 de juliol, pel qual s'aprova el Reglament per a l'aplicació de la Llei sobre Habitatges de Protecció Oficial en relació amb la denúncia presentada, els Serveis Territorials d'Alacant van practicar diverses actuacions el resultat de les quals va ser: segons volant d'empadronament expedit per l'Ajuntament d'Elx, Miguel López Navarro i la María del Carmen Pérez Cartagena i família, es troben empadronats al carrer José García Ferrández número 1, pis 7é-1a, per la seua banda, s'ha remés informe de les companyies subministradores sobre els consums d'aigua i d'energia elèctrica, dels quals es dedueix la pràctica inexistència de consums en l'habitatge denunciat i finalment Miguel López Navarro té donat d'alta el servei telefònic al carrer José García Ferrández núm. 1.  
Tercer. Es va iniciar expedient sancionador per resolució de la cap del Servei Territorial d'Urbanisme i Projectes Urbans d'Alacant de data 21 de novembre del 2005 contra el senyor Miguel López Navarro i la senyora María del Carmen Pérez Cartagena per infracció administrativa tipificada en l'art. 69.10 de la Llei 8/2004, de 20 d'octubre, de la Generalitat Valenciana, de l'habitatge de la Comunitat Valenciana, a la qual no es va presentar cap al·legació.  
Quart. Per resolució de data 16 de març del 2006 la cap del Servei Territorial d'Urbanisme i Projectes Urbans d'Alacant es va sancionar Miguel López Navarro i María del Carmen Pérez Cartagena amb multa de 3000 euros i se'ls va requerir perquè en el termini de 30 dies des de la recepció de la notificació de la resolució, traslladaren a l'esmentat habitatge la seua residència habitual i permanent.  
Cinqué. Contra aquesta resolució es va interposar recurs d'alçada dins del termini i la forma escaient per Miguel López Navarro i María del Carmen Pérez Cartagena amb les al·legacions que consten en el mateix i que es donen per reproduïdes.  
Fonaments de dret  
Primer. Competència  
És òrgan competent per a la resolució d'aquest recurs el director general d'Habitatge i Projectes Urbans, d'acord amb el que estableix l'article 114 de la Llei de Règim Jurídic de les Administracions Públiques i del Procediment Administratiu Comú i article 19 del Decret 119/2003, d'11 de juliol, del Consell de la Generalitat Valenciana pel qual s'aprova el Reglament Orgànic i Funcional de la Conselleria de Territori i Habitatge.  
Segon. Procediment  
S'ha observat en la tramitació de l'expedient el que disposen els articles 107, 110, 114 i 115 de la Llei de Règim Jurídic de les Administracions Públiques i del Procediment Administratiu Comú.  
Tercer. Quant a les al·legacions efectuades en aquest recurs, efectivament la sentència judicial que s'aporta, condemna a l'entitat Prosoa, SL, a la reparació dels defectes constructius. No obstant la infracció que se sanciona és no haver destinat en els terminis legalment establits l'habitatge a domicili habitual i permanent. Si hi havia motius que impedien el compliment de l'obligació legal d'ocupar l'habitatge protegit que van adquirir, haurien d'haver sol·licitat l'oportuna autorització o dispensa al Servei Territorial d'Urbanisme i Projectes Urbans d'Alacant.  
En el recurs d'alçada presentat no es menciona que s'haja ocupat l'habitatge per la qual cosa es presumeix que segueix sense complir-se aquesta obligació o si no n'hi ha sense demanar-se l'oportuna autorització.  
Pel que exposa  
Vistos la Llei 30/1992, de Règim Jurídic de les Administracions Públiques i del Procediment Administratiu Comú, la Llei 8/2004, de 20 d'octubre, de la Generalitat Valenciana, de l'Habitatge de la Comunitat Valenciana, i la resta de legislació de general i pertinent aplicació i de conformitat amb la proposta de resolució de l'Àrea de Promoció, resolc:  
Desestimar el recurs d'alçada interposat per Miguel López Navarro i María del Carmen Pérez Cartagena contra resolució de la cap del Servei Territorial d'Habitatge i Projectes Urbans d'Alacant de data 16 de març de 2006, que queda confirmada.   
Contra aquesta resolució que posa fi a la via administrativa, es pot interposar recurs contenciós administratiu, davant del jutjat contenciós administratiu d'Alacant, en el termini de dos mesos, comptadors des de l'endemà a la notificació d'aquesta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això, sense perjudici que puga exercir qualsevol altre recurs que crega oportú.  
València, 6 de juliol del 2006.- El director general d'Habitatge i Projectes Urbans: Bernabé Bueno Miralles.